CELEX: 32016R1776
Language: hu
Date: 2016-10-06 00:00:00
Title: A Bizottság (EU) 2016/1776 rendelete (2016. október 6.) az 1333/2008/EK európai parlamenti és tanácsi rendelet II. mellékletének a hozzáadott cukrot vagy poliolokat tartalmazó rágógumiban ízfokozóként alkalmazott szukralóz (E 955) felhasználása tekintetében történő módosításáról (EGT-vonatkozású szöveg)

7.10.2016   
            
            
               HU
            
            
               Az Európai Unió Hivatalos Lapja
            
            
               L 272/2
            
         A BIZOTTSÁG (EU) 2016/1776 RENDELETE
   (2016. október 6.)
   az 1333/2008/EK európai parlamenti és tanácsi rendelet II. mellékletének a hozzáadott cukrot vagy poliolokat tartalmazó rágógumiban ízfokozóként alkalmazott szukralóz (E 955) felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben használható élelmiszer-adalékanyagok uniós jegyzékét és azok felhasználási feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               2015. január 19-én kérelmet nyújtottak be a szukralóz (E 955) hozzáadott cukrot vagy poliolokat tartalmazó rágógumiban ízfokozóként történő felhasználásának engedélyezése iránt. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               A szukralózt 2000-ben értékelte az Európai Unió élelmiszerügyi tudományos bizottsága, és az anyagra vonatkozóan 15 mg/testtömegkilogramm/nap mértékű megengedhető napi bevitelt (ADI) határozott meg (3).
            
         
               (5)
            
            
               A szukralóznak (E 955) a hozzáadott cukrot vagy poliolokat tartalmazó rágógumiban ízfokozóként történő felhasználása növeli a rágógumi ízének intenzitását, valamint a rágógumi rágásakor más élelmiszer-adalékanyag(ok)hoz képest hosszabb ideig biztosítja az íz intenzitását. A fokozott ízintenzitás és íztartósság összességében jobb élményt nyújt a fogyasztónak a rágógumi rágása közben.
            
         
               (6)
            
            
               A szukralóznak a hozzáadott cukrot vagy poliolokat tartalmazó rágógumiban való, 1 200 mg/kg felső határérték melletti alkalmazásának engedélyezése az E 955 bevitelét a következő határértékeken belül növelné: átlagos fogyasztás esetén az ADI 0–0,1 % közötti, jelentős fogyasztás esetén 0–4,3 % közötti mértékben nőne. Ez kismértékű járulékos fogyasztói expozíciónak tekinthető, ezért nem merül fel biztonságossági aggály.
            
         
               (7)
            
            
               Az 1331/2008/EK rendelet 3. cikke (2) bekezdésének megfelelően a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó frissítésnek valószínűsíthetően nincs az emberi egészségre gyakorolt hatása. Mivel a szukralóz (E 955) hozzáadott cukrot vagy poliolokat tartalmazó rágógumiban ízfokozóként történő felhasználásának engedélyezése az említett jegyzék olyan naprakésszé tételét jelenti, amely valószínűsíthetően nem gyakorol hatást az emberi egészségre, nem szükséges kikérni a Hatóság véleményét.
            
         
               (8)
            
            
               Ezért a hozzáadott cukrot vagy poliolokat tartalmazó rágógumi (élelmiszer-alkategória: 5.3) tekintetében helyénvaló engedélyezni a szukralóz (E 955) ízfokozóként való, 1 200 mg/kg felső határérték melletti alkalmazását.
            
         
               (9)
            
            
               A 1333/2008/EK rendelet II. mellékletét ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 6-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  Az élelmiszerügyi tudományos bizottság szukralózról szóló szakvéleménye (amelyet a bizottság 2000. szeptember 7-én fogadott el). Online elérhető a következő címen: http://ec.europa.eu/food/fs/sc/scf/out68_en.pdf
   
      MELLÉKLET
      Az 1333/2008/EK rendelet II. mellékletének E. része a következőképpen módosul:
      
                  1.
               
               
                  Az 5.3 élelmiszer-kategória (Rágógumi) a következőképpen módosul:
                  
                              a)
                           
                           
                              az E 951-re vonatkozó bejegyzés után a jegyzék az alábbi bejegyzéssel egészül ki:
                              
                                           
                                       
                                       
                                          „E 955
                                       
                                       
                                          Szukralóz
                                       
                                       
                                          1 200 
                                       
                                       
                                          (12)
                                       
                                       
                                          kizárólag: hozzáadott cukrot vagy poliolokat tartalmazó termékek, ízfokozóként”
                                       
                                    
                        
                              b)
                           
                           
                              a (12) lábjegyzet a következőképpen módosul:
                              
                                          „(12):
                                       
                                       
                                          Ha a rágógumiban az E 950, E 951, E 955, E 957, E 959 és E 961 adalékokat együttesen használják, akkor az egyes adalékok felső határértéke arányosan csökken.”